Suositus tietoturvallisuudesta hankinnoissa

Lautakunnat

Valtiovarainministeriön julkaisuja – 2023:

[](https://vnjulkaisumyynti.fi/)[](https://julkaisut.valtioneuvosto.fi/)

[](https://julkaisut.valtioneuvosto.fi/)[](https://vnjulkaisumyynti.fi/)

©

ISBN sid.

ISBN pdf

ISSN sid.

ISSN pdf

Taitto Valtioneuvoston hallintoyksikkö, Julkaisutuotanto

Helsinki 2020

Finland (kieliversioissa)

Paino PunaMusta Oy, 2020

Kuvailulehti

x.x.2023

Suositus

|  |  |  |  |
| --- | --- | --- | --- |
|  | | Teema | Lautakunnat |
| Julkaisija | Valtiovarainministeriö |  |  |
|  |  | | |
|  |  | | |
| Yhteisötekijä | Tiedonhallintalautakunta | | |
| Kieli | Suomi | Sivumäärä |  |
| Tiivistelmä | Tämä tiedonhallintolautakunnan antama suositus opastaa  Tiedonhallintalautakunta hyväksyi suosituksen xx.xx.xxxx | | |
| Klausuuli |  | | |
| Asiasanat | lautakunnat, tiedonhallintalautakunta, tiedonhallintalaki, julkinen hallinto, tietoturva, hankinta | | |
| ISBN PDF |  | ISSN PDF |  |
| ISBN nid. |  | ISSN painettu |  |
| Asianumero |  | Hankenumero |  |
| Julkaisun osoite |  | | |

Presentationsblad

20.2.2023

Rekommendation om

|  |  |  |  |
| --- | --- | --- | --- |
|  | | Tema | Nämnder |
| Utgivare | Finansministeriet |  |  |
| Författare |  | | |
| Redigerare |  | | |
| Utarbetad av | Informationshanteringsnämden | | |
| Språk | finska | Sidantal |  |
| Referat | Denna rekommendationssamling som utfärdats av informationsförvaltningsnämnden ger vägledning  Informationshanteringsnämnden godkände rekommendationen den xx.xx.xxxx | | |
| Klausul |  | | |
| Nyckelord | nämnder, informationshanteringsnämnden, lagen om informationshantering inom den offentliga förvaltningen, nämnder, informationssäkerhet, den offentliga förvaltningen, upphandling | | |
| ISBN PDF |  | ISSN PDF |  |
| ISBN tryckt |  | ISSN tryckt |  |
| Ärendenr. |  | Projektnr. |  |
| URN-adress |  | | |

Description sheet

x Month 2022

Recommendation of

|  |  |  |  |  |
| --- | --- | --- | --- | --- |
|  | | | Subject | Board |
| Publisher | Ministry of Finance | |  |  |
| Authors |  | | | |
| Editor |  | | | |
| Group Author |  | | | |
| Language |  | | Pages |  |
| Abstract | This collection of recommendations issued by the Information Management Board provides guidance on the fulfilment  The Information Management Board approved xx.xx.xxxx. | | | |
| Provision | |  | | |
| Keywords | | board, Information Management Board, Information Management Act, Boards, information security, public administration, | | |
| ISBN PDF | |  | ISSN PDF |  |
| ISBN printed | |  | ISSN printed |  |
| Reference no. | |  | Project no. |  |
| URN address | |  | | |

Sisältö

[1 Johdanto 10](#_Toc127526927)

[1.1 Lainsäädännölliset perusteet 10](#_Toc127526928)

[1.2 Suhde muihin suosituksiin 12](#_Toc127526929)

[1.3 Rajaukset 13](#_Toc127526930)

[2 Tietoturvallisuuden varmistamisen prosessi 14](#_Toc127526931)

[2.1 Hankinnan lähtökohtien tunnistaminen 14](#_Toc127526932)

[2.2 Hankinnan resurssointi 15](#_Toc127526933)

[2.3 Tietoturvallisuus hankintavaiheen aikana 15](#_Toc127526934)

[2.4 Vaatimusten määrittely 16](#_Toc127526935)

[2.5 Vaatimusten täyttymisen varmistaminen 17](#_Toc127526936)

[2.6 Hyväksyntä 18](#_Toc127526937)

[2.7 Käyttöönotto 18](#_Toc127526938)

[2.8 Muutostenhallinta ja elinkaari 19](#_Toc127526939)

[3 Sopimuksen tietoturvallisuusliitteet 20](#_Toc127526940)

[3.1 Pääsopimukseen kirjattavat asiat 20](#_Toc127526941)

[3.2 Tietoturvallisuuden vähimmäisvaatimukset 21](#_Toc127526942)

[3.3 Tietoturvallisuusvaatimukset 22](#_Toc127526943)

[3.3.1 Hallinnollisen turvallisuuden vaatimukset 22](#_Toc127526944)

[3.3.2 Fyysisen turvallisuuden vaatimukset 23](#_Toc127526945)

[3.3.3 Teknisen turvallisuuden vaatimukset 23](#_Toc127526946)

[3.3.4 Varautumisen ja jatkuvuudenhallinnan vaatimukset 24](#_Toc127526947)

[3.3.5 Tietoturvallisuuden lisävaatimukset 25](#_Toc127526948)

[3.4 Tietosuojaliite ja henkilötietojen käsittelytoimien kuvaus 25](#_Toc127526949)

[4 Hankintaehtotyökalun käyttöohje 26](#_Toc127526950)

[4.1 Hankinnan perustiedot 26](#_Toc127526951)

[4.2 Esiehtojen määrittely 26](#_Toc127526952)

[4.3 Vaatimusten sisällyttäminen hankintaan 30](#_Toc127526953)

[4.4 Vaatimusten täsmentäminen 31](#_Toc127526954)

[4.5 Lisävaatimusten kirjaaminen 32](#_Toc127526955)

[4.6 Vaatimusliitteiden muodostaminen 33](#_Toc127526956)

[4.7 Toimittajan ohjeistaminen 34](#_Toc127526957)

[4.8 Käyttötapausten määrittely 35](#_Toc127526958)

[Sanasto 36](#_Toc127526959)

[Liitteet 41](#_Toc127526960)

[Lähteet 42](#_Toc127526961)

(Älä poista tätä sivunvaihtoa.)

# Johdanto

Tämä tiedonhallintolautakunnan suositus opastaa viranomaisia ja erityisesti hankintayksiköitä hankintoihin liittyvien tietoturvallisuusvaatimusten määrittelyssä sekä niiden täyttymisen varmistamisessa. Suosituksen liitteissä on esitetty hankintoihin suositeltavia tietoturvallisuusvaatimuksia, joita viranomaiset voivat hyödyntää hankintasopimusten liitteinä.

Suositus sisältää kuvauksen hankinnan tietoturvallisuuden varmistamisen prosessista, esittelyt sopimukseen liitettävistä tietoturvallisuusvaatimuksista sekä ohjeen hankintaehtotyökalun käyttämisestä. Suosituksen liitteinä on tietoturvallisuuden vähimmäisvaatimukset ja tietoturvallisuusvaatimukset. Tietoturvavaatimuksissa on huomioitu henkilötietojen käsittelyn asettamat vaatimukset. Erilliset EU:n yleinen tietosuoja-asetuksen ((EU) 2016/679), jäljempänä *tietosuoja-asetus*, edellyttämät sopimusliitteet tulevat saataville Digi- ja väestötietoviraston Digiturvajulkaisut sivustolle kohtaan Oppaat ja hyvät käytännöt.

Suosituksen liitteenä on hankintaehtotyökalu, jonka avulla hankintayksikkö voi muodostaa hallinnollisen turvallisuuden, fyysisen turvallisuuden, teknisen turvallisuuden sekä varautumisen ja jatkuvuudenhallinnan liitteet tietoturvallisuusvaatimuksista. Hankintaehtotyökalu perustuu Julkisen hallinnon tietoturvallisuuden arviointikriteeristöön, jäljempänä *Julkri*.

Suositusta on valmisteltu tiedonhallintalautakunnan kaudelle 1.1.-31.12.2022 ja 1.1.-31.12.2023 asettamassa tietoturvallisuusjaostossa. Jaoston puheenjohtajana on toiminut neuvotteleva virkamies Mika Kuronen valtiovarainministeriöstä ja jaostosihteerinä johtava asiantuntija Tuula Seppo Digi- ja väestötietovirastosta. Tiedonhallintalautakunta on nimennyt jaoston jäseniksi asiantuntijoita eri tiedonhallintayksiköistä. Lisäksi jaosto on kokouksissa, työpajoissa ja seminaareissa kuullut laajalti myös jaoston ulkopuolisia asiantuntijoita. Suositusluonnos oli avoimesti kommentoivana julkisen lausuntopalvelun kautta xx.-xx.2023 välisenä aikana.

## Lainsäädännölliset perusteet

Julkisen hallinnon tiedonhallinnasta annetun lain (906/2019), jäljempänä *tiedonhallintalaki* tai *TihL*, luvussa 4 on säädetty tietoturvallisuustoimenpiteiden toteuttamisen vähimmäisvaatimuksista. Ne kohdistuvat keskeisiltä osin tietoaineistoihin ja tietojärjestelmiin. Jotta viranomaistoiminnassa voidaan varmistua tietoturvallisuustoimenpiteiden asianmukaisuudesta, on tietoturvallisuustoimenpiteet määriteltävä jo tietojärjestelmien ja muiden ICT-palvelujen hankintojen valmisteluvaiheessa. Hankintavaiheessa tulee myös selvittää, miten tietoturvallisuuden tilaa seurataan tietojärjestelmän käytössä sen tuotantovaiheessa ja koko tietoaineistojen ja tietojärjestelmien elinkaaren ajan.

Tietojärjestelmiin ja tietoaineistoihin liittyvät toimenpiteet on määriteltävä ja toteutettava kussakin tietojärjestelmässä käsiteltävien tietojen laadun ja luonteen näkökulmasta. Lisäksi tietoturvallisuustoimenpiteiden määrittelyyn ja toteuttamiseen vaikuttaa hankittavan tietojärjestelmän merkitys viranomaisen tehtävien hoidolle, lakisääteisten velvollisuuksien toteuttamiselle ja yhteiskunnan toiminnalle.

Tiedonhallintalain 13 §:n 4 momentin mukaan: ”Viranomaisten on varmistettava hankinnoissaan, että hankittavaan tietojärjestelmään on toteutettu asianmukaiset tietoturvallisuustoimenpiteet”. Lisäksi tiedonhallintalain 13 §:n 1 momentissa on säädetty tiedonhallintayksiköille velvollisuus seurata toimintaympäristönsä tietoturvallisuuden tilaa ja varmistaa tietoaineistojen ja tietojärjestelmien tietoturvallisuudesta koko niiden elinkaaren ajan. Tiedonhallintayksiköllä on myös velvollisuus selvittää olennaiset tietojenkäsittelyyn kohdistuvat riskit ja sen on mitoitettava tietoturvallisuustoimenpiteet riskiarvioinnin mukaisesti.

Jos hankintaan sisältyy turvallisuusluokiteltavien asiakirjojen käsittelyä, on viranomaisen huomioitava hankinnassa tiedonhallintalain 18 § ja sitä täydentävä valtioneuvoston asetus asiakirjojen turvallisuusluokittelusta valtionhallinnossa (1101/2019), jäljempänä *turvallisuusluokitteluasetus* tai *TLA*.

Hankintojen kilpailuttamisesta säädetään julkisista hankinnoista ja käyttöoikeussopimuksista annetussa laissa (1397/2016), jäljempänä *hankintalaki* sekä vesi- ja energiahuollon, liikenteen ja postipalvelujen alalla toimivien yksiköiden hankinnoista annetussa laissa (1398/2016) jäljempänä *erityisalojen hankintalaki*. Puolustus- ja turvallisuushankintoihin sovelletaan puolustus- ja turvallisuushankinnoista annettua lakia (1531/2011) sekä hallintolaissa (434/2003) 6 §:ssä säädettyjä periaatteita.

Mikäli hankittava tietojärjestelmä sisältää henkilötietoja on lisäksi huomioitava henkilötietojen käsittelyyn liittyvät vaatimukset. Henkilötietojen käsittelyyn liittyvät yleissäädökset ovat tietosuoja-asetus ja sekä tietosuojalaki (1050/2018). Henkilötietojen käsittelystä rikosasioissa ja kansallisen turvallisuuden ylläpitämisen yhteydessä säädetään henkilötietojen käsittelystä rikosasioissa ja kansallisen turvallisuuden ylläpitämisen yhteydessä annetussa laissa (1054/2018).

Tietosuoja-asetuksessa on säädetty sisäänrakennetun ja oletusarvoisen tietosuojan toteuttamisesta. Siksi hankintojen suunnitteluvaiheessa on selvitettävä ne tietosuojavaatimukset, jotka vaikuttavat hankinnassa tietoturvallisuustoimenpiteiden määrittelyyn tarjouspyyntöasiakirjoihin. Henkilötietojen käsittelystä tarkempia ohjeita antaa Tietosuojavaltuutetun toimisto.

## Suhde muihin suosituksiin

Tämä suositus ja muut tiedonhallintalautakunnan suositukset muodostavat yhdessä suosituskokonaisuuden. Tässä suosituksessa on hyödynnetty erityisesti Julkria. Suositukset ja kriteeristöt, joihin on suositeltavaa perehtyä, on kuvattu alla olevassa taulukossa.

|  |  |
| --- | --- |
| **Julkaisu** | **Sisältö ja miten sisältö tukee hankintaa** |
| Julkisen hallinnon tietoturvallisuuden arviointikriteeristö, Julkri (2022:43) | Kriteeristön käyttö tukee organisaatioita tietoturvallisuuden ja henkilötietojen suojaamisen suunnittelussa, toteuttamisessa ja arvioinnissa.  Julkrin alkuperäisistä vaatimuksista on muokattu hankinnoissa sovellettavia vaatimuksia. |
| Suosituskokoelma tiettyjen tietoturvallisuussäännösten soveltamisesta (2021:65) | Suositus sisältää julkishallinnossa noudatettavat tietoturvallisuuden vähimmäisvaatimukset sekä yksityiskohtaisia suosituksia tiedonhallintalain tietoturvallisuutta koskevien pykälien soveltamisesta.  Suositusta voi hyödyntää hankintaan liittyvien vähimmäisvaatimusten toteuttamisessa. |
| Suositus salassa pidettävien asiakirjojen käsittelystä (2023:4) | Suosituksessa kuvataan salassa pidettävien asiakirjojen (tietojen) käsittelyssä sekä käsittelyä koskevien vaatimusten täyttämisessä. Suositus tulee huomioida, mikäli hankinta sisältää salassa pidettäviä asiakirjoja (tietoja). |
| Suositus turvallisuusluokiteltavien asiakirjojen käsittelystä (2021:5) ja Suositus turvallisuusluokiteltavien asiakirjojen käsittely pilvipalveluissa (2022:4) | Suositukset sisältävät turvallisuusluokiteltujen asiakirjojen käsittelyä koskevia suosituksia.  Nämä suositukset tulee huomioida, mikäli hankinta sisältää turvallisuusluokiteltavia asiakirjojen käsittelyä. |
| Suositus teknisistä rajapinnoista ja katseluyhteyksistä (2021:21) | Suositus sisältää tarkennuksia tiedonhallintalaissa säädettyjen sähköisten luovutustapojen toteuttamiseen.  Mikäli hankintaan sisältyy teknisiä rajapintoja tai katseluyhteyksiä, niin nämä suositukset tulee huomioida. |
| Suositus tiedonhallinnan muutosvaikutusten arvioinnista (2020:53). | Suositus sisältää tiedonhallintalaissa säädetystä muutosvaikutusten arvioinnin toteuttamisesta.  Tiedonhallintalaissa tarkoitettu tietojärjestelmän käyttöönotto tarkoittaa jo hankintavaiheessa tehtävää muutosvaikutusarviointia muun muassa tietoturvallisuustoimenpiteiden järjestämisen osalta. |
| Katakri 2020 Tietoturvallisuuden auditointityökalu viranomaisille | Katakri on viranomaisten tietoturvallisuuden auditointityökalu, jota voidaan käyttää arvioitaessa kohdeorganisaation kykyä suojata kansallista tai kansainvälistä turvallisuusluokiteltua tietoa.  Mikäli hankintaan liittyy kansainvälistä turvallisuusluokiteltavaa tietoa, tulee käyttää Katakri arviointikriteeristöä. |

## Rajaukset

Tämä suositus koskee tiedonhallintalain tietoturvallisuusvaatimusten soveltamista hankinnoissa. Tässä suosituksessa ei ole huomioitu:

* yleistä hankintoihin liittyvää sääntelyä, koska kyseessä on hankintojen tietoturvallisuuteen keskittyvä suositus,
* toimialakohtaista lainsäädäntöä, kuten sosiaali- ja terveydenhuollon lainsäädäntöön sisältyviä vaatimuksia,
* saavutettavuusvaatimuksia eikä
* kansainvälisistä tietoturvallisuusvelvoitteista johtuvia vaatimuksia.

Suositus ei ota kantaa kaikkiin yksityiskohtaisiin järjestelmien tietoturvavaatimuksiin. Vaikka suositus ei sisällä edellä mainittuja vaatimuksia, niin organisaation tulee kuitenkin tunnistaa ja ottaa huomioon nämä vaatimukset omassa toiminnassaan ja ohjeistuksissaan. Viranomainen voi käyttää apuna esimerkiksi Digi- ja väestötietoviraston julkaisemaa Turvallisen sovelluskehityksen käsikirjaa.

# Tietoturvallisuuden varmistamisen prosessi

## Hankinnan lähtökohtien tunnistaminen

Ennen varsinaisia hankintaan liittyviä toimenpiteitä on suositeltavaa tunnistaa hankinnan tietoturvallisuuden lähtökohdat, johon sisältyy vähintään seuraavat asiat:

* hankinnan kriittisyys, eli kuinka korkeita vaatimuksia hankintaan kohdistuu tietojen luottamuksellisuuden, eheyden ja saatavuuden näkökulmista,
* hankinnan osakokonaisuudet, etenkin jos hankinnan eri osiin kohdistuu erilaisia tietoturvallisuusvaatimuksia,
* liittyykö hankintaan henkilötietojen käsittelyä sekä kuuluvatko käsiteltävät henkilötiedot tietosuoja-asetuksen mukaisiin erityisiin henkilötietoryhmiin,
* mahdollinen toimialakohtainen lainsäädäntö, joka tulee ottaa huomioon tietoturvallisuusvaatimusten määrittelyssä,
* kohdistuuko hankintaan varautumiseen, jatkuvuudenhallintaan tai poikkeusolojen valmiuteen liittyviä vaatimuksia,
* hankinnan rajaukset, eli tietoturvallisuuteen liittyvät asiat, jotka on rajattu hankinnan ulkopuolelle esimerkiksi siitä syystä, että niiden toteuttaminen on viranomaisen vastuulla tai ne hankitaan erikseen,
* viranomaisen arkkitehtuurilinjaukset, jotka tulee ottaa huomioon määriteltäessä yksityiskohtaisia tietoturvallisuusvaatimuksia,
* tiedonhallintamalli ja sen perusteella tunnistetut hankinnan riippuvuudet,
* toimittajan vastuu tietoturvallisuuteen liittyvissä tehtävissä, erityisesti sellaisissa tilanteissa, joissa palvelun tuottamiseen osallistuu useita eri osapuolia kuten esimerkiksi sovellustoimittaja sekä käyttöpalvelun toimittaja,
* edellyttääkö hankittava palvelu toimittajalta tietoturvallisuuden hallintaa sekä
* käsitelläänkö viranomaisen tietoja toimittajan vastuulla olevissa teknisissä ympäristöissä tai toimitiloissa sekä
* voidaanko aiemmissa hankinnoissa kertynyttä tietoja ja kokemusta hyödyntää.

Lähtökohtien tunnistamisen avulla saadaan selville tietoturvallisuuden näkökulmasta, kuinka vaativasta hankinnasta on kyse, mitä eri asioita hankinnan yhteydessä tulee ottaa huomioon sekä kuinka paljon tietoturvaosaamista hankintaprosessissa tarvitaan.

## Hankinnan resurssointi

Yksittäiseen hankintaan tarvittava tietoturvaosaaminen vaihtelee erittäin paljon hankinnan luonteen mukaan. Vain julkista tietoa sisältävän ei-kriittisen tietojärjestelmän hankintaan riittää vähäisempi tietoturvaosaaminen kuin saatavuudeltaan kriittisen turvallisuusluokiteltuja tietoja sisältävän tietojärjestelmän hankintaan.

Tietoturvaosaamisen varmistamiseksi suositellaan, että kaikissa hankinnoissa, joissa tietoturvallisuudella on tai voi olla merkitystä, käytetään tietoturva-asiantuntijaa hankinnan lähtökohtien tunnistamisessa. Varsinaiseen hankintavaiheeseen resursoidaan riittävä tietoturva- ja tietosuojaosaaminen lähtökohtien tunnistamisen perusteella. Viranomaisen kannalta panostaminen tietoturvallisuusosaamiseen hankintavaiheessa auttaa välttämään sekä vakavia tietoturvapuutteita että tarpeetonta ja kallista ylisuojautumista.

## Tietoturvallisuus hankintavaiheen aikana

Myös hankintavaiheen aikana tulee huolehtia tietojen suojaamisesta. Näitä suojattavia tietoja voivat olla esimerkiksi hankittavaa järjestelmää kuvaava dokumentaatio, testiaineistot tai korkeampien turvallisuusluokkien hankinnoissa jopa kaikki hankintaan liittyvät tiedot.

Ennen hankinnan käynnistämistä ja hankintaan liittyvien aineistojen toimittamista toimittajille, tulee tapauskohtaisen harkinnan perusteella tehdä tarpeelliset toimenpiteet hankintavaiheen turvallisuuden varmistamiseksi, joita ovat esimerkiksi:

* turvallisuusselvitykset hankintaan osallistuvista toimittajan henkilöistä,
* sopimukset toimittajien kanssa koskien hankintaan liittyvien aineistojen käsittelyä,
* hankintaan osallistuvien henkilöiden vaitiolositoumukset[[1]](#footnote-2),
* ohjeet hankintaan liittyvien aineistojen käsittelystä,
* riittävän turvalliset ympäristöt kuten työtilat ja työasemat hankinta-asiakirjojen käsittelyyn sekä menettelyt aineistojen tuhoamiseksi tai palauttamiseksi hankintavaiheen jälkeen.

## Vaatimusten määrittely

Hankintaan kohdistettavien tietoturvallisuusvaatimusten määrittely on yksi keskeisimmistä hankinnan turvallisuuden varmistamisen vaiheista. Vaiheen tavoitteena on määritellä riittävän tiukat vaatimukset hankinnan kohteen tietoturvallisuuden varmistamiseksi välttäen kuitenkin tarpeettoman korkeita vaatimuksia ja sitä kautta ylimääräisiä kustannuksia.

Tietoturvallisuuteen kohdistuvien vaatimusten määrittelyssä suositellaan noudattamaan seuraavia periaatteita:

* vaatimuksissa tulee ottaa huomioon eri näkökulmat kuten luottamuksellisuus, eheys ja saatavuus,
* vaatimuksiin tulee kirjata kaikki tietoturvallisuutta koskevat vaatimukset, eli ei pidä olettaa, että jokin vaatimus on täytetty itsestään selvyytenä,
* vaatimukset tulee kuvata riittävän yksityiskohtaisesti, mutta välttäen tarpeetonta toteutustekniikan rajausta (toteutusratkaisuja voidaan kuitenkin rajata muilla perusteilla kuten esimerkiksi teknologia-arkkitehtuurin yhdenmukaisuuden vuoksi),
* käytettäessä vaatimusten pohjana jotain yleistä vaatimusjoukkoa, tulee vaatimukset täsmentää ottaen huomioon tapauskohtaiset riskit,
* yksittäisen hankinnan tietoturvallisuusvaatimusten yhdenmukaisuus tulee varmistaa suhteessa viranomaisen tietoturva-arkkitehtuuriin sekä
* tulee sopia palvelun päättämiseen liittyvät vaatimukset, kuten tietojen hävittäminen tai siirtäminen.

Eri osapuolten vastuut vaikuttavat osaltaan hankintaan kohdistettaviin tietoturvallisuusvaatimuksiin. Tietoturvallisuusvaatimusten määrittelyn yhteydessä on syytä tunnistaa hankintaan liittyvät eri osapuolet, määritellä osapuolten roolit hankinnan tietoturvallisuuden varmistamisessa sekä asettaa vaatimukset näiden roolien mukaisesti varmistaen samalla että mitään olennaisia tietoturvallisuuteen liittyviä vaatimuksia ei jää kohdistamatta. Esimerkiksi vastuut sovellustoimittajan, käyttöpalvelutoimittajan ja viranomaisen välillä tulee olla määriteltyinä.

Joissakin tapauksissa voi olla myös perusteltua tehdä tietopyyntöjä sekä käydä vuoropuhelua toimittajien kanssa lisäymmärryksen saamiseksi vaatimusten pohjaksi. Erityisesti hankittaessa uusiin teknologioihin perustuvia palveluita voi tällainen vuoropuhelu olla perusteltua myös tietoturvallisuusvaatimusten määrittelyssä.

Yleisesti käytettyjen vaatimusluetteloiden hyödyntäminen helpottaa vaatimusten täyttymisen varmistamista. Erityisesti suurten toimittajien kannalta on helpompaa osoittaa palvelun tietoturvallisuus auditoimalla palvelun turvallisuus yleisesti käytettyjen kriteeristöjen avulla. Vaatimusten määrittelyssä onkin suositeltavaa ottaa yhtenä näkökulmana huomioon vaatimusten täyttymisen varmistaminen ja välttää tarpeettomien organisaatiokohtaisten erillisvaatimusten käyttöä.

Riippuen hankinnan kohteen laajuudesta ja kriittisyydestä, viranomainen voi toteuttaa erilaisia menettelyitä tietoturvallisuuteen kohdistettavien vaatimusten laadun varmistamiseksi. On suositeltavaa, että hankintojen tietoturvallisuusvaatimukset katselmoidaan organisaation tietoturvallisuudesta vastaavien henkilöiden toimesta. Lisäksi kriittisemmissä hankinnoissa voidaan edellyttää vaatimusten muodollista hyväksymistä ennen hankintaprosessin etenemistä seuraaviin vaiheisiin.

## Vaatimusten täyttymisen varmistaminen

Tietoturvallisuuteen kohdistuvien vaatimusten täyttyminen tulee varmistaa riittävän luotettavalla tavalla sekä ennen käyttöönottoa että kaikkien sellaisten muutosten ja päivitysten yhteydessä, jotka voivat vaikuttaa tietoturvallisuuteen.

Vaatimusten täyttymisen varmistamiseen on käytettävissä erilaisia keinoja kuten:

* tietoturvadokumentaation katselmoinnit,
* viranomaisen ja toimittajan suorittamat tietoturvatestaukset,
* ulkoiset tietoturvatestaukset,
* testaustulosten katselmoinnit,
* sopimukselliset velvoitteet sekä niihin liittyvät sanktiot,
* viranomaisen oikeus tehdä auditointeja ja tarkastuksia,
* tietoturva-arvioinnit ja -auditoinnit,
* tietosuojan vaikutustenarvioinnit,
* sertifikaatit, jotka osoittavat turvallisuusvaatimusten täyttymisen sekä
* yritysturvallisuustodistukset.

Vaatimusten täyttymisen varmistaminen yksittäisessä hankinnassa vaihtelee tapauskohtaisesti. Keinoja valittaessa tulee erityisesti pohtia niiden luotettavuutta, eli kuinka suurella varmuudella vaatimusten täyttyminen kyetään osoittamaan, sekä varmistamisen kustannuksia. Mitä korkeammat turvallisuusvaatimukset hankintaan kohdistuvat, sitä luotettavammin niiden täyttyminen tulee kyetä osoittamaan.

Hankintojen koko elinkaaren aikana tehdään tyypillisesti paljon versiopäivityksiä, jotka voivat vaikuttaa turvallisuuteen. Jos versiopäivityksiä on usein, voi niiden tietoturvallisuuden varmistaminen olla työlästä ja kallista. Siksi onkin suositeltavaa suunnitella versiopäivitysten tietoturvallisuuden varmistaminen erityisen hyvin sekä suosia keinoja, joissa toimittajan vastuulla on osoittaa riittävillä menettelyillä tietoturvallisuusvaatimusten täyttyminen versiopäivitysten yhteydessä.

## Hyväksyntä

Erityisesti kriittisissä hankinnoissa on suositeltavaa, että johto hyväksyy hankinnalle asetettavat tietoturvallisuusvaatimukset ja tekee käyttöönottopäätöksen. Hyväksymismenettely korostaa johdon vastuuta tietoturvallisuusasioissa sekä pakottaa osaltaan suorittamaan hankinnan edeltävät vaiheet riittävän huolellisesti. Hyväksymispäätöksen perusteena on tyypillisesti testaus- ja katselmointipöytäkirjat sekä niiden perusteella tehty päätösesitys. Hyväksyntään voi kohdistua myös lakisääteisiä vaatimuksia ja menettelyitä.

Mikäli hankinnan tietoturvallisuuteen liittyy puutteita ja riskejä, on hyväksymispäätöksen vieminen johdon käsittelyyn erityisen perusteltua. Tällöin päätöksenteon tueksi on tehtävä riskiarvio sekä ehdotus toimenpiteistä liian korkeiden riskien pienentämiseksi.

## Käyttöönotto

Käyttöönotto on merkittävä vaihe hankinnan tietoturvallisuuden varmistamisessa. Vaiheen laajuus voi vaihdella huomattavasti hankinnan luonteesta riippuen. Erityisesti suurissa ja kriittisissä hankinnoissa käyttöönotto tulee suunnitella huolellisesti. Alla on karkean tason lista näkökohdista, joita käyttöönotossa tulee ottaa huomioon tietoturvallisuuden varmistamiseksi:

* palvelun koventaminen sisältäen mm.
  + tarpeettomien palveluiden ja protokollien poistaminen,
  + esimerkkitunnusten sekä muiden ennen käyttöönottoa käytössä olleiden tunnusten poistaminen,
  + oletussalasanojen vaihtaminen sekä
  + turvallisuusparametrien asettaminen
* tietojen eheyden varmistaminen mahdollisen konversion yhteydessä,
* palvelun tietoturvallisen käytön ohjeistaminen ja koulutus,
* toimintamalleista sopiminen tietoturvahäiriöiden yhteydessä,
* valvonta- ja lokituskäytäntöjen sopiminen,
* haavoittuvuuksien seurannasta sopiminen sekä
* ylläpitovaiheen vastuiden suunnittelu ja resursointi.

Yllä olevat näkökohdat tulee huomioida osana viranomaisen käyttöönottoprosesseja. Onkin suositeltavaa, että viranomainen määrittelee ja ohjeistaa yleisen käyttöönottoprosessin ja sisällyttää siihen tietoturvallisuuden varmistamiseen liittyvät näkökohdat.

## Muutostenhallinta ja elinkaari

Keskeinen, mutta usein liian vähälle huomiolle jäävä osa-alue on tietoturvallisuuden varmistaminen hankinnan koko elinkaaren ajan sekä muutosten yhteydessä. Muutokset voidaan jakaa karkeasti toimintaympäristön tietoturvallisuudessa tapahtuviin muutoksiin sekä muihin palvelussa tehtäviin muutoksiin ja päivityksiin. Molemmissa tapauksissa organisaation tulee varmistaa riittävällä tavalla palvelun tietoturvallisuus muutoksen jälkeen.

Tietoturvallisuuden toimintaympäristössä tapahtuvia muutoksia ovat esimerkiksi uusien haavoittuvuuksien löytyminen, uudenlaisten tietoturvauhkien tunnistaminen sekä muut sellaiset seikat, jotka saattavat heikentää hankitun palvelun tietoturvallisuutta.

Tietoturvallisuuden varmistaminen muuttuvassa toimintaympäristössä edellyttää selkeiden menettelytapojen sopimista haavoittuvuuksien seuraamiseksi sekä niihin liittyvien ohjelmistopäivitysten asentamiseksi, toimintaympäristön tietoturvallisuuden seurannan vastuuttamista sekä toimintamallia havaittujen tietoturvallisuuspuutteiden korjaamiseksi.

Muilla muutoksilla tarkoitetaan mitä tahansa palveluun kohdistuvaa muutosta, jonka taustalla on muut kuin tietoturvasta johtuvat syyt. Myös tällaiset muutokset voivat vaikuttaa palvelun tietoturvallisuuteen. Siksi palvelun toimittajan kanssa on sovittava menettelyt, joiden mukaisesti arvioidaan muutosten vaikutusten laajuus, suunnitellaan riittävä tietoturvatestaus muuttuneiden osien tietoturvallisuuden varmistamiseksi sekä sovitaan käytännön toimenpiteet ja vastuut testausten suorittamisesta.

# Sopimuksen tietoturvallisuusliitteet

Sopimukseen sisältyvät tietoturvallisuutta koskevat sopimusehdot ja tietoturvallisuusvaatimukset dokumentoidaan ensisijaisesti sopimuksen liitteissä. Lisäksi tiettyjä keskeisimpiä tietoturvallisuutta koskevia vaatimuksia voidaan nostaa osaksi pääsopimusta.

Tietoturvallisuuden vähimmäisvaatimukset ja tietoturvallisuusvaatimukset määritellään valmiiden mallidokumenttien avulla. Hallinnollista turvallisuutta, fyysistä turvallisuutta, teknistä turvallisuutta sekä varautumista ja jatkuvuudenhallintaa koskevat liitteet määritellään Julkri-arviointikriteeristöön perustuvan hankintaehtotyökalun avulla.

Mikäli hankinnan yhteydessä tunnistetaan sellaisia tietoturvavaatimuksia, jotka eivät sisälly hankintaehtotyökaluun tai tietoturvavaatimukset liitteeseen, tulee nämä vaatimukset lisätä hankintaehtotyökalun Lisävaatimukset -välilehdelle.

Kukin yksittäinen hankintaehtotyökalun avulla muodostettava liite voidaan jättää pois niissä tilanteissa, kun kyseisen osa-alueen tietoturvallisuuden merkitys viranomaisen tietoturvallisuudelle on riskiperusteisesti arvioitu hyvin pieneksi. Esimerkiksi jos viranomaisen tietoaineistoja käsitellään ainoastaan toimittajan yksittäisissä työasemissa hyödyntäen viranomaisen tarjoamia työkaluja, voidaan teknisen osa-alueen vaatimukset koskien toimittajan ympäristöä jättää pois. Tällaisissa tapauksissa voidaan asettaa vaatimukset vain toimittajan työasemille.

Suositukseen sisältyviä tietoturvallisuusliitteitä käytettäessä on syytä muistaa, että sopimuskokonaisuuden lopullinen muoto ja sen lainmukaisuus, tarkoituksenmukaisuus sekä ristiriidattomuus ovat aina hankintayksikön vastuulla.

Seuraavissa alaluvuissa on kuvattu jokaiseen liitteeseen liittyvät yleiset ohjeet. Tarkempia ohjeita koskien yksittäisten vaatimusten käyttöä ja tarkentamista on kuvattu mallidokumenteissa sekä hankintaehtotyökalussa.

## Pääsopimukseen kirjattavat asiat

Alla on suosituksia tietoturvallisuusnäkökulman huomioimiseen pääsopimuksessa:

* huolehdi siitä, että tarkastusoikeutta koskevassa luvussa tai käytettävissä yleisissä ehdoissa on oikeus tarkastaa tietoturvallisuusjärjestelyt,
* lisää tietoturvallisuuteen liittyvät vastuuhenkilöt yhteystietojen listalle,
* tarkista, että sopimuksella on riittävät sakko- ja vahingonkorvauslausekkeet myös tietoturvallisuusliitteeseen liittyvissä poikkeamissa,
* mieti, millainen purku- tai välittömän irtisanomisen ehto liittyy tietoturvallisuusliitteen velvoitteiden rikkomiseen. Esimerkkilause voisi olla:
  + *Tilaaja on oikeutettu purkamaan sopimuksen ilman irtisanomisaikaa tai Tilaajan valitsemalla 1–12 kuukauden irtisanomisajalla, mikäli Toimittaja rikkoo Liitteen X sopimusvelvoitteita olennaisesti*.
* pohdi, onko ostamassasi palvelussa perusteltua edellyttää tietojen sijaintia/käsittelyä Suomessa tai ETA-alueella,
* palvelun hankinnassa voi olla tarvetta varautua yrityskauppatilanteisiin, joissa on riskejä esimerkiksi huoltovarmuuteen, turvallisuuteen tai maanpuolustukseen liittyvästä näkökulmasta. Seuraavassa esimerkkilausekkeessa on pyritty huomioimaan yrityskauppatilanteeseen varautumisen näkökohtia suomalaisten yritysten osalta:

*Toimittaja on tietoinen ulkomaalaisten yritysostojen seurannasta annetun lain (172/2012) mukaisista velvoitteista. [Ulkomaisen omistajan on haettava työ- ja elinkeinoministeriöltä etukäteen vahvistus yritysostolle, jos yritysoston kohteena on puolustusteollisuusyritys tai yritys, joka tuottaa tai toimittaa yhteiskunnan turvallisuuden kannalta keskeisille Suomen viranomaisille niiden lakisääteisiin tehtäviin liittyviä kriittisiä tuotteita tai palveluita.] Sen lisäksi mitä sanotussa laissa säädetään yritysoston ilmoittamisesta toimivaltaiselle viranomaiselle, Toimittaja ilmoittaa Tilaajalle lain 2 §:n 1 momentin 5 kohdassa tarkoitetusta yritysostosta viipymättä yritysoston toteutumisen jälkeen ja antaa Tilaajalle tarvittavat tiedot ulkomaisesta omistajasta sekä yritysoston keskeisestä sisällöstä*. *Mikäli Toimittaja tuomitaan ulkomaalaisten yritysostojen seurannasta annetun lain (172/2012) 10 §:ssä säädetystä yritysostorikkomuksesta tai Toimittajan epäillään syyllistyneen sanottuun rikkomukseen, Tilaajalla on oikeus irtisanoa sopimus välittömästi, tai Tilaajan valitseman 1–12 kuukauden aikana*.

## Tietoturvallisuuden vähimmäisvaatimukset

Tietoturvallisuuden vähimmäisvaatimukset -liitettä voit käyttää osana sellaisia hankintoja, joissa ei käsitellä salassa pidettäviä eikä turvallisuusluokiteltuja (TLIV-TLI) tietoja, henkilötietoja eikä palveluiden eheyteen tai saatavuuteen kohdistu normaalia korkeampia vaatimuksia tai joiden tietoturvariskin olet arvioinut olevan hyvin matala. Liite sisältää tietoturvallisuuden vähimmäisvaatimukset ja kaikkien toimijoiden toimialasta riippumatta pitää pystyä sitoutumaan niihin.

Muissa tapauksissa on suositeltavaa harkinnan mukaan käyttää kattavampaa tietoturvallisuusvaatimukset liitettä, hankintaehto-työkalun avulla muodostettavia osa-aluekohtaisia tietoturvavaatimusliitteitä sekä Digi- ja väestötietoviraston Digiturvajulkaisut sivustolla kohdassa Oppaat ja hyvät käytännöt olevia tietosuojaliitteitä.

## Tietoturvallisuusvaatimukset

Laajempaa tietoturvallisuusvaatimukset -liitettä voit käyttää hankintoihin, joissa käsitellään salassa pidettäviä tai turvallisuusluokiteltuja (TLIV- TLI) tietoja, henkilötietoja tai hankittavien palveluiden eheyteen tai saatavuuteen kohdistuu normaalia korkeampia vaatimuksia.

Liitteessä on kuvattu yleiset tietoturvallisuusvaatimukset, joita suositellaan täydentämään hankintaehtotyökalun avulla muodostettavilla yksityiskohtaisemmilla osa-aluekohtaisilla tietoturvavaatimuksilla. Muokkaa liite hankintaan soveltuvaksi. Käy läpi ehtojen yhteydessä olevat erilliset ohjeet ja tee tarvittavat muokkaukset niiden mukaisesti.

### Hallinnollisen turvallisuuden vaatimukset

Hallinnollisen turvallisuusuuden vaatimukset -liite tulee sisällyttää hankinnan ehtoihin, jos toimittaja käsittelee viranomaisen salassa pidettäviä tai sitä korkeammalle luokiteltuja tietoja tai henkilötietoja. Liite voidaan jättää pois riskiarvioinnin perusteella, jos käsittely on hyvin vähäistä.

Liite sisältää vaatimuksia, joilla tietoturvallisuuden hallinta jalkautetaan osaksi koko organisaation toimintaa. Esimerkiksi suojattavien kohteiden tunnistamiseen, riskienhallintaan ja dokumentointiin liittyvät kriteerit ovat yleisiä, ja niitä tulee oletusarvoisesti hyödyntää muiden osa-alueiden kriteerien soveltamisen yhteydessä.

Tarkenna vaatimuksia tarvittaessa riskiperusteisesti hankintaan sopivaksi. Määrittele erillinen ohje tietojen käsittelystä ja säilyttämisestä, jos toimittajalle luovutetaan salassa pidettäviä tai sitä korkeammalle luokiteltuja tietoja tai henkilötietoja.

### Fyysisen turvallisuuden vaatimukset

Fyysisen turvallisuuden vaatimukset- liite tulee sisällyttää hankinnan ehtoihin, jos toimittajan fyysisessä tietojenkäsittely-ympäristössä käsitellään tai säilytetään viranomaisen salassa pidettäviä tai sitä korkeammalle luokiteltuja tietoja tai henkilötietoja.

Tarvittaessa viranomainen tarkentaa fyysisen turvallisuuden vaatimuksia riskiperusteisesti kyseiseen hankintaan sopivaksi. Tällainen tarkennus voi koskea esimerkiksi tilanteita, joissa toimittajan tiloissa käsitellään tietoa, mutta mahdollinen tietoaineiston säilytys tapahtuu muualla. Hankintayksikkö määrittelee lisäksi hyväksyttävän jäännösriskitason, joka voidaan hyväksyä, kun toimittajan fyysiseen tietojenkäsittely-ympäristöön luovutetaan salassa pidettäviä tai sitä korkeammalle luokiteltuja tietoja tai henkilötietoja.

Liitteessä kuvatulla hallinnollisella alueella[[2]](#footnote-3) tarkoitetaan normaaliin työskentelyyn tarkoitettuja alueita ja tiloja, kuten toimistotiloja tai useista eri toimistotiloista muodostuvaa kokonaisuutta. Liitteessä kuvatulla turva-alueella[[3]](#footnote-4) tarkoitetaan työskentelyyn tarkoitettuja, hallinnollisia alueita paremmin suojattuja alueita ja tiloja, joissa käsitellään ja säilytetään turvallisuusluokiteltuja tietoja. Tarvittaessa hankintayksikkö täsmentää alueille asetettuja vaatimuksia siellä käsiteltävän ja/tai säilytettävän tiedon luottamuksellisuuden ja kriittisyyden perusteella. Hankintayksikkö voi lisäksi rajata vaatimukset koskemaan esimerkiksi vain turvallisuusluokiteltavia tietoja ja tarvittaessa täsmentää tietoaineistoon perustuen, mitä vaatimuksia sovelletaan.

### Teknisen turvallisuuden vaatimukset

Teknisen turvallisuuden vaatimukset -liite tulee sisällyttää hankinnan ehtoihin, jos toimittajan teknisessä ympäristössä käsitellään viranomaisen salassa pidettäviä tai sitä korkeammalle luokiteltuja tietoja, henkilötietoja tai sieltä käsin hallinnoidaan viranomaiselle tuotettavia palveluita.

Hankinnoissa, joissa ei käytetä toimittajan teknistä ympäristöä lukuun ottamatta yksittäisiä työasemia, voidaan teknisen turvallisuuden ehtojen sijaan määritellä työasemalle asetettavat turvallisuusvaatimukset. Hankintaehtotyökalu ei sisällä näitä vaatimuksia, vaan hankintayksikön tulee määritellä ne esimerkiksi soveltamalla organisaation omia työasemavaatimuksia.

Monet tekniseen turvallisuuteen liittyvät hankintaehtotyökalussa olevat vaatimukset edellyttävät täsmennyksiä hankintayksiköltä, koska sellaisenaan käytettynä vaatimukset jättävät liian suuren liikkumavaran toimittajille. Täsmennystä edellyttävät vaatimukset on eritelty kunkin vaatimuksen kohdalla olevassa vaatimuskohtaisessa soveltamisohjeessa. Vaatimusten täsmentämisessä hankintayksikkö voi hyödyntää Julkri-kriteeristössä olevia vaatimuskohtaisia toteutusesimerkkejä.

Olennaista on täsmentää vaatimusta sille tasolle, että vaatimus on kyseisen hankinnan riskien näkökulmasta tarkasteltuna riittävällä tasolla. Riskitason lisäksi tekniseen turvallisuuteen liittyvien vaatimusten täsmentämisessä tulee ottaa huomioon viranomaisen teknologiavalinnat sekä muut tekniseen arkkitehtuuriin liittyvät näkökohdat, jotta hankittava palvelu on yhteensopiva viranomaisen muiden teknisten ratkaisujen kanssa.

Toisaalta teknisen osa-alueen sopimusehdoissa tulee välttää liian yksityiskohtaisia toteutusteknisiä vaatimuksia, jotka perusteettomasti rajoittavat toimittajan vaihtoehtoja vaatimuksen toteuttamiseen.

### Varautumisen ja jatkuvuudenhallinnan vaatimukset

Varautumisen ja jatkuvuudenhallinnan vaatimukset - liite tulee sisällyttää hankinnan ehtoihin, jos palvelun toimitusvarmuus on hankintayksikölle tärkeää. Hankintayksikön tulee arvioida hankinnan kriittisyys, eli kuinka korkeita saatavuusvaatimuksia hankintaan kohdistuu.

Varautuminen ja jatkuvuudenhallinta hankinnoissa edellyttävät, että hankintayksiköt pohtivat jatkuvuudenhallintaa ja varautumiseen kohdistuvia vaatimuksia sekä niitä riskejä, joita hankittavaan palveluun tai tuotteeseen saattaa liittyä.

Hankintaehdot suositus sisältää normaaliolojen varautumista ja jatkuvuudenhallintaa koskevia kriteereitä. Kriteerit perustuvat tiedonhallintalakiin (muun muassa 4 §:n 2 mom 2 k, 13 §:n 1, 2 ja 4 mom sekä 15 §) sekä standardissa ISO/IEC 27002 kuvattuihin tietoturvallisuuden jatkuvuutta kuvaaviin hallintakeinoihin.

### Tietoturvallisuuden lisävaatimukset

Voit lisätä sellaisia tietoturvallisuuteen kohdistuvia lisävaatimuksia, jotka eivät sisälly muihin liitteisiin, hankintaehtotyökalun Lisävaatimukset -välilehden avulla.

## Tietosuojaliite ja henkilötietojen käsittelytoimien kuvaus

Henkilötietojen käsittely vaikuttaa osaltaan myös muihin hankinnan tietoturvallisuusvaatimuksiin. Nämä vaatimukset otetaan huomioon hankintaehtotyökalun ehdottamissa vaatimuksissa, jos hankintayksikkö on valinnut kohdassa *Esiehdot/ Henkilötiedot* *hankinnan kohteessa*, joko vaihtoehdon *Henkilötietoja* tai *Erityisiin henkilötietoryhmiin kuuluvia tietoja*.

Erilliset tietosuoja-asetuksen edellyttämät tietosuojaliitteet koskien henkilötietojen käsittelijöiden kanssa laadittavia sopimuksia tulee saataville Digi- ja väestötietoviraston Digiturvajulkaisut sivustolle kohtaan Oppaat ja hyvät käytännöt.

# Hankintaehtotyökalun käyttöohje

Hankintaehtotyökalun avulla hankintayksikkö voi muodostaa liitteet hallinnolliseen turvallisuuteen, fyysiseen turvallisuuteen, tekniseen turvallisuuteen sekä varautumiseen ja jatkuvuudenhallintaan kohdistuvista tietoturvallisuusvaatimuksista.

Liitteiden muodostaminen etenee vaiheittain. Aluksi tulee määritellä esiehdot, joiden perusteella hankintaehtotyökalu ehdottaa hankinnassa käytettäviä tietoturvavaatimuksia. Ehdotusten sekä tapauskohtaisen riskiarvion perusteella tulee tehdä päätökset hankintaan sisällytettävistä vaatimuksista sekä täsmentää niitä tarvittaessa. Lopuksi tulee nimetä ja numeroida liitteet osaksi tarjouspyyntöä.

Seuraavissa luvuissa on kuvattu yksityiskohtaisemmin, miten hankintaehtotyökalun käytön eri vaiheet tehdään.

## Hankinnan perustiedot

*Hankinnan perustiedot*-välilehdellä voi kirjata seuraavat hankintaa koskevat tiedot.

* *Organisaatio*: Hankintaa tekevän viranomaisen nimi. Esimerkiksi ”Valtiovarainministeriö.”
* *Yksikkö*: Hankintaa tekevää viranomaista kuvaava tarkenne. Esimerkiksi ”Julkisen hallinnon tieto- ja viestintätekninen osasto”.
* *Ajankohta*: Hankinnan ajankohta.
* *Hankinnan kohde*: Hankintaa kuvaava nimi, esimerkiksi ”Sovelluksen x ylläpitopalvelu”.
* *Hankinnan yhteyshenkilö*: Henkilö, jolta saa tarvittaessa lisätietoja hankinnasta.
* *Yhteystiedot*: Hankintayksikön ja yhteyshenkilön yhteystiedot.
* *Lisätiedot*: Kenttä muita hankintaa koskevia lisätietoja varten, joka voi sisältää esimerkiksi yleiskuvauksen hankinnasta ja sen taustoista.

## Esiehtojen määrittely

Hankintayksikön tulee määritellä hankinnan kohteelta vaadittavat turvallisuuden tasot sekä sopimukseen sisällytettävät turvallisuusliitteet hankintaehtotyökalun *Esiehdot*-välilehdellä. Ennen esiehtojen määrittelyä on suositeltavaa tunnistaa hankinnan lähtökohdat tämän suosituksen luvussa 2.1 Hankinnan lähtökohtien tunnistaminen kuvatulla tavalla. Seuraavassa kuvassa näkyvät esiehdot välilehdellä annettavat tiedot. Kuvion jälkeen on kuvattu yksityiskohtaisemmin kunkin esiehdon sisältö ja vaihtoehdot.

Kuvassa näkyy esiehdot välilehdelle annettavat tiedot. Näitä ovat turvallisuustaso ja henkilötiedot hankinnan kohteessa sekä sopimukseen sisällytettävät turvallisuusliitteet ja käyttötapaus.

Kuvio 1. Esiehdot-välilehti.

**Turvallisuustasot ja henkilötiedot**

Turvallisuustasot tulee määritellä erikseen luottamuksellisuuden, eheyden ja saatavuuden näkökulmista. Lisäksi tulee määritellä, sisältyykö hankinnan kohteeseen henkilötietoja sekä kuuluvatko henkilötiedot tietosuoja-asetuksen mukaisiin erityisiin henkilötietoryhmiin.

Turvallisuustasoja ja henkilötietoja koskevat valinnat tehdään alasvetovalikoiden avulla, jotka saa näkyviin kunkin kentän oikealla puolella olevasta nuolesta. Nuoli tulee näkyviin, kun valitset kentän.

**Vaadittava luottamuksellisuuden taso**:

* *Julkinen*: Viranomaisen asiakirjat ovat julkisia, jollei laissa erikseen toisin säädetä. (JulkL 1 §).
* *Salassa pidettävä*: Viranomaisen asiakirja on pidettävä salassa, jos se laissa on säädetty salassa pidettäväksi tai jos viranomainen lain nojalla on määrännyt sen salassa pidettäväksi taikka jos se sisältää tietoja, joista on lailla säädetty vaitiolovelvollisuus. (JulkL 22 § ja 24 §).
* *TL IV*: Asiakirjaan sisältyvän salassa pidettävän tiedon oikeudeton paljastuminen tai oikeudeton käyttö voi aiheuttaa **lievää vahinkoa** tiedonhallintalain 18 §:n 1 momentissa tarkoitetulle suojattavalle edulle. (maanpuolustukselle, poikkeusoloihin varautumiselle, kansainvälisille suhteille, rikosten torjunnalle, yleiselle turvallisuudelle tai valtion- ja kansantalouden toimivuudelle taikka muulla niihin rinnastettavalla tavalla Suomen turvallisuudelle)
* *TL III*: Asiakirjaan sisältyvän salassa pidettävän tiedon oikeudeton paljastuminen tai oikeudeton käyttö voi aiheuttaa **vahinkoa** tiedonhallintalain 18 §:n 1 momentissa tarkoitetulle suojattavalle edulle.
* *TL II*: Asiakirjaan sisältyvän salassa pidettävän tiedon oikeudeton paljastuminen tai oikeudeton käyttö voi aiheuttaa **merkittävää vahinkoa** tiedonhallintalain 18 §:n 1 momentissa tarkoitetulle suojattavalle edulle.
* *TL I*: Asiakirjaan sisältyvän salassa pidettävän tiedon oikeudeton paljastuminen tai oikeudeton käyttö voi aiheuttaa **erityisen suurta vahinkoa** tiedonhallintalain 18 §:n 1 momentissa tarkoitetulle suojattavalle edulle.

**Vaadittava eheyden taso**:

* *Vähäinen*: Tiedon häviämisestä tai muuttumisesta ei aiheudu olennaista haittaa.
* *Normaali*: Tiedon häviäminen tai muuttuminen aiheuttaa kohtuullista haittaa, mutta se voidaan havaita ja siitä voidaan toipua.
* *Tärkeä*: Tiedon häviäminen tai muuttuminen aiheuttaa merkittävää haittaa tai mainevahinkoa ja sen havaitseminen voi olla vaikeaa.
* *Kriittinen*: Tiedon häviäminen tai muuttumista ei voida hyväksyä missään tilanteessa.

**Vaadittava saatavuuden taso**:

* *Vähäinen*: Tiedon saatavuuden osalta pystytään hyväksymään useiden viikkojen mittaisia häiriöitä.
* *Normaali*: Tiedon saatavuuden osalta pystytään hyväksymään enintään päivien mittaisia häiriöitä.
* *Tärkeä*: Tiedon saatavuuden osalta pystytään hyväksymään enintään tuntien mittaisia häiriöitä.
* *Kriittinen*: Tiedon saatavuuden osalta pystytään hyväksymään enintään minuuttien mittaisia häiriöitä.

**Henkilötiedot hankinnan kohteessa**:

* *Henkilötietoja*: Hankinnan kohde sisältää henkilötietojen käsittelyä, mutta käsiteltävät henkilötiedot eivät sisällä erityisiin henkilötietoryhmiin kuuluvia henkilötietoja.
* *Erityisiin henkilötietoryhmiin kuuluvia henkilötietoja*: Hankinnan kohde sisältää tietosuoja-asetuksen 9 artiklan mukaisia erityisiin henkilötietoryhmiin kuuluvien henkilötietojen, eli ns. arkaluontoisten henkilötietojen käsittelyä.
* *Ei henkilötietoja*: Hankinnan kohde ei sisällä henkilötietojen käsittelyä.

**Huom.!** Henkilötiedot hankinnan kohteessa valinta vaikuttaa yhdessä turvallisuustasojen kanssa siihen, mitkä hallinnollista turvallisuutta, fyysistä turvallisuutta, teknistä turvallisuutta sekä varautumista ja jatkuvuudenhallintaa koskevat vaatimukset valikoituvat ehdotettaviin hankinnan ehtoihin.

Erillisettietosuoja-asetuksen edellyttämät henkilötietojen käsittelyä koskevat sopimuksen tietosuojaliitteet tulevat saataville Digi- ja väestötietoviraston Digiturvajulkaisut sivustolle kohtaan Oppaat ja hyvät käytännöt, eikä niitä muodosteta hankintaehtotyökalun avulla.

**Sopimukseen sisällytettävät turvallisuusliitteet**

* *Kyllä*: Liite sisältyy hankintaan
* *Ei*: Liite ei sisälly hankintaan

**Huom.!** Kun jätät sopimusliitteen pois, hankintaehtotyökalu ehdottaa kaikille kyseisen sopimusliitteen vaatimuksille vaihtoehtoa *Ei ehdoteta hankintaan*. Myöhemmin tässä luvussa kuvataan, miten nämä sopimusliitteet poistetaan toimittajalle lähetettävästä vaatimusluettelosta.

**Käyttötapaus**

Valintalistalta voi valita hankinnassa hyödynnettävän käyttötapauksen. Mikäli hankinnassa ei hyödynnetä käyttötapausta, voi kentän jättää tyhjäksi. Valittavina ovat hankintaehtotyökaluun ennalta määritellyt neljä käyttötapausta sekä organisaation itsensä määrittelemät käyttötapaukset.

Tarkemmat ohjeet organisaatiokohtaisten käyttötapausten määrittelystä löytyvät luvusta Käyttötapausten määrittely.

## Vaatimusten sisällyttäminen hankintaan

Hankintayksikön tulee tehdä vaatimuksen olennaisuuden sekä tapauskohtaisen harkinnan ja riskiarvion perusteella päätös kunkin kriteerin sisällyttämisestä hankintaan välilehdellä *Hankintaehtojen määrittely*.

Esiehdoissa tehtyjen valintojen perusteella hankintaehtotyökalu määrittelee kunkin vaatimuksen olennaisuuden, joka ohjaa päätöksiä seuraavasti:

* *Olennainen*: Vaatimus suositellaan sisällytettäväksi hankintaan.
* *Valinnainen*: Vaatimuksen sisällyttäminen hankintaan tulee päättää tapauskohtaisen harkinnan ja riskiarvion perusteella.
* *Ei ehdoteta hankintaan*: Vaatimusta ei suositella sisällyttämään hankintaan.

Päätökset kirjataan Päätös soveltamisesta -sarakkeessa alasvetovalikon avulla. Valikon saa näkyviin kunkin kentän oikealla puolella olevasta nuolesta, joka tulee näkyviin, kun valitset kentän. Vaihtoehtoja ovat:

* *Sisältyy*: Vaatimus sisältyy hankintaan
* *Ei sisälly*: Vaatimus ei sisälly hankintaan

Kuviossa on näkymä Excel-taulukossa, missä on kuvattu vaatimuksen olennaisuus, päätös soveltamisesta sekä perustelut.

Kuvio 2. Esimerkki soveltamispäätösten ja niiden perusteluiden kirjaamisesta.

Koska hankinnan turvallisuuteen voivat vaikuttaa myös monet seikat, joita hankintaehtotyökalu ei pysty ottamaan huomioon, hankintayksikkö voi perustelluista syistä tai riskiarvion perusteella poiketa työkalun antamasta ohjauksesta. Tällöin on hyvä kirjata syy Perustelut-sarakkeeseen.

**Vinkki!** Hankintayksikkö voi tehostaa päätösten kirjaamista suodattamalla näkyviin olennaisuuden perusteella samaan ryhmään kuuluvat vaatimukset ja käsittelemällä ne kokonaisuuksina. Suodatusvalikko avautuu sarakkeen otsikkokentässä olevasta alaspäin osoittavasta nuolesta.

Jos esimerkiksi haluaa sisällyttää kaikki olennaiset vaatimukset hankintaan, on nopeinta suodattaa näkyviin kaikki olennaiset vaatimukset, kirjata ensimmäiselle vaatimukselle soveltamispäätös *Sisältyy* ja kopioida tämä päätös kaikille muille näkyvissä oleville riveille. Vastaavalla tavalla voi kirjata *Ei sisälly* päätökset niille vaatimuksille, joita työkalu ei ehdota hankintaan. Eniten aikaa on suositeltavaa käyttää niiden vaatimusten soveltamispäätösten harkintaan, jotka hankintaehtotyökalu on määritellyt valinnaisiksi.

## Vaatimusten täsmentäminen

Hankintayksikön tulee tarvittaessa täsmentää hankintaan sisältyviä vaatimuksia. Täsmennykset tehdään välilehdellä *Hankintaehtojen määrittely* sarakkeessa *Vaatimuksen täsmennys toimittajalle*. Vaatimusten täsmentäminen voi olla tarpeen esimerkiksi yleisellä tasolla olevien vaatimusten tarkentamiseksi tai toteutuksen yhteensovittamiseksi tilaajan muiden ratkaisujen kanssa.

*Vaatimuksen täsmennys toimittajalle* -sarakkeeseen on laadittu etukäteen täsmennyksiä, joilla alun perin julkishallinnolle tarkoitettuja arviointikriteereitä on muokattu soveltumaan paremmin hankinnan turvallisuusvaatimuksiksi. Hankintayksikön tulee käydä läpi kaikki vaatimukset ja niiden täsmennykset, sekä tehdä niihin tarvittavat muutokset. Sarakkeessa *Ohje hankintayksikölle* on vaatimuskohtaisia ohjeita, jotka tulee ottaa huomioon vaatimuksia täsmennettäessä.

**Esimerkki**: Hankintayksiköllä on erikseen dokumentoituja ohjeita salassa pidettävien tietojen käsittelystä. Toimittajan velvollisuus näiden erillisten ohjeiden noudattamiseen voidaan kirjata vaatimuksen täsmennykseen kohdassa HAL-12.

Alla olevassa kuviossa on näkymä vaatimusten täsmennysten kirjaamisesta. Tähän kohtaan hankintayksikkö voi esimerkiksi määritellä viittauksen noudatettaviin ohjeisiin alkuperäisen täsmennyksen tilalle.

Kuviossa on näkymä vaatimusten täsmennysten kirjaamisesta. 

Kuvio 3. Vaatimusten täsmentäminen Hankintaehtojen määrittely -välilehdellä.

Toimittajalle lähetettävässä vaatimusliitteessä näytetään yhdistetty vaatimus, joka koostuu alkuperäisestä vaatimuksesta sekä siihen tehdystä täsmennyksestä. Ennen tarjouspyynnön lähettämistä tulee vielä tarkastaa toimittajalle lähetettävien vaatimusten sisällöt.

Kuvassa näkyy yhdistetty vaatimus, joka koostuu alkuperäisestä vaatimuksista ja siihen tehdystä täsmennyksestä. Toimittajan tulee kuvata, miten hän täyttää vaatimuksen.

Kuvio 4. Täsmennetty vaatimus toimittajalle näytettävässä muodossa.

## Lisävaatimusten kirjaaminen

Jos tunnistat hankinnan yhteydessä sellaisia tietoturvallisuusvaatimuksia, jotka eivät sisälly vakiomuotoisiin tietoturvallisuusliitteisiin tai hankintaehtotyökalun ehdottamiin vaatimuksiin, voit määritellä ne hankintaehtotyökalun välilehdellä "Lisävaatimukset".

Määrittele kunkin lisävaatimuksen:

* Tunniste: Vaatimuksen yksilöivä tunniste, esim. LIS-1, LIS-2 jne.
* Nimi: Vaatimusta kuvaava lyhyt nimi.
* Vaatimus: Täsmällinen kuvaus vaatimuksesta.

## Vaatimusliitteiden muodostaminen

Hankintaehtotyökalu muodostaa liitteet *Hallinnollisen turvallisuuden*, *Fyysisen turvallisuuden*, *Teknisen turvallisuuden* sekä *Varautumisen ja jatkuvuudenhallinnan* vaatimuksista käyttäjän tekemien soveltamispäätösten perusteella. Liitteisiin valikoituvat vain ne vaatimukset, jotka käyttäjä on sisällyttänyt hankintaan.

Kukin liite on eri välilehdellä. Mikäli liite ei sisälly hankintaan, eli sillä ei ole yhtään vaatimusta, voi kyseisen välilehden poistaa tarpeettomana. (osoita hiirellä poistettavan välilehden nimeä / paina hiiren oikeaa painiketta / paina "Poista" hiiren vasemmalla painikkeella)

Kunkin liitteen ensimmäisellä rivillä on liitteen nimi ja paikka liitteen numerolle. Muokkaa tarvittaessa liitteen numeroa kunkin liitteen kentässä A1.

Hankintaehtotyökalun avulla laaditut sopimusehdot voi liittää toimittajalle lähetettävään tarjouspyyntöön joko erillisinä PDF-liitteinä tai Excel-tiedostona.

**PDF-liitteet** muodostetaan tallentamalla kukin vaatimusliite erilliseen PDF-tiedostoon Excelin tallennustoiminnon avulla (Tiedosto/Tallenna nimellä). Sekä nimeämällä tiedosto liitteen nimen mukaisesti ja valitsemalla tallennusmuodoksi PDF (\*.pdf).

**Excel-liitteiden** yhteydessä on suositeltavaa tehdä seuraavat toimenpiteet ennen tiedoston toimittamista tarjouspyynnön liitteenä.

* Välilehdeltä *Hankintaehtojen määrittely* sarakkeessa *Perustelut* olevat tiedot tulee poistaa, mikäli perustelut sisältävät sellaista organisaation turvallisuuteen liittyvää tietoa, jota toimittajan ei tarvitse tietää.
* Tarpeettomat hankintaehtotyökalun välilehdet on suositeltavaa piilottaa toimittajalle lähetettävästä tiedostosta. Tarpeettomia välilehtiä ovat kaikki muut välilehdet paitsi toimittajalle lähetettävät vaatimusliitteet sekä *Hankinnan perustiedot*. Piilottaminen onnistuu klikkaamalla hiiren oikealla painikkeella Excelin alareunassa olevaa välilehden nimeä ja valitsemalla *Piilota***.**
* Näin muokattu Excel-tiedosto tulee tallentaa nimellä, josta käy ilmi mitkä vaatimusliitteet tiedosto sisältää. Esimerkiksi: Tietoturvavaatimukset liitteet 3–5.

## Toimittajan ohjeistaminen

Toimittajalle tulee antaa tarjouspyynnön yhteydessä riittävät ohjeet, jotta varmistetaan sekä asetettujen tietoturvallisuusvaatimusten oikeanlainen tulkinta että riittävän kattavat ja vertailukelpoiset vastaukset.

**Vaaditun dokumentaation ohjeistaminen**

Hankintayksikön tulee määritellä ja ohjeistaa minkälaista dokumentaatiota edellytetään tietoturvallisuusvaatimusten täyttymisen osoittamiseksi ja miten se tulee toimittaa. Hankinnan luonteesta riippuen vaaditun dokumentaation voi kuvata joko tarjouspyynnössä, yksittäisten vaatimusten yhteydessä tai molemmissa.

**Vastausten perusteluiden ohjeistaminen**

Toimittajan vastauksissa on *Kuvaus vaatimuksen täyttämisestä* -sarake, jossa toimittaja voi kuvata miten vaatimus on täytetty.

Vastausten perusteluiden ohjeistamisessa kannattaa kiinnittää huomiota erityisesti siihen, että saatujen vastausten perusteella on helppo varmistaa vaatimuksen täyttyminen. Esimerkiksi jos toimittaja viittaa perusteluissa laajempaan dokumentaatioon, on hyvä pyytää tarkentamaan, mikä dokumentin kohta osoittaa vaatimuksen täyttymisen.

**Vaatimusten soveltamisen ohjeistaminen**

Hankintaehtotyökalun ehdottamat vaatimukset on luokiteltu sen mukaan, mistä luokasta alkaen vaatimusta sovelletaan. Esimerkiksi salassa pidettäviä tietoja koskevaa vaatimusta sovelletaan kaikkiin salassa pidettäviin sekä korkeammille tasoille tasolle luokiteltuihin tietoihin (TLIV – TLI).

Hankinnan yhteydessä on mahdollista edellyttää riskilähtöisesti myös ylemmän tason vaatimusten soveltamista. Esimerkiksi salassa pidettävien tietojen käsittelyssä voidaan edellyttää TLIV tason vaatimuksen soveltamista.

Toisaalta joissakin hankinnoissa voi olla tarkoituksenmukaisinta edellyttää kaikkien vaatimusten soveltamista kaikkien tilaajan tietojen käsittelyyn.

Edellä olevasta johtuen hankintayksikön tulee täsmentää toimittajalle, miten vaatimuksia sovelletaan eri tilanteissa. Esimerkkejä vaihtoehtoisista tavoista ovat:

* Kaikkia vaatimuksia sovelletaan kaikkien tilaajan tietojen käsittelyyn. Yksinkertaisin tapa, jolloin vaatimusten luokittelulla ei ole merkitystä toimittajan kannalta.
* Pääsääntöisesti vaatimuksia sovelletaan eri tietoihin vaatimusten luokittelun mukaisesti. Lisäksi vaatimusliitteissä olevia TL IV -tason vaatimuksia sovelletaan tilaajan salassa pidettävien tietojen käsittelyyn. Hankintayksikkö on tässä tilanteessa täydentänyt riskiperusteisesti salassa pidettävien tietojen käsittelyn vaatimuksia tietyillä TL IV -tason vaatimuksilla. Tämä tulee ohjeistaa, jotta toimittaja tietää, että vaatimukset kohdistuvat myös salassa pidettävien tietojen käsittelyyn.

Hankintayksikön tulee päättää, miten eri tasoisia vaatimuksia sovelletaan sekä ohjeistaa valittu tapa selkeästi toimittajalle. Mikäli tästä soveltamistavasta poiketaan yksittäisten vaatimusten kohdalla, tulee nämä poikkeukset täsmentää vaatimuskohtaisesti.

## Käyttötapausten määrittely

Hankintaehtotyökalussa käyttötapausten määrittely tapahtuu yhdenmukaisesti Julkri-suositukseen sisältyvän Julkri-työkalun käyttötapausten määrittelyn kanssa. Seuraavassa on lyhyt ohje käyttötapausten määrittelystä hankintaehtotyökalussa. Kattavampi kuvaus käyttötapauksista sekä niiden vaikutuksesta vaatimusten/kriteerien olennaisuuteen löytyy Julkri-suosituksen liitteestä 3.

Käyttötapauksen nimi sekä lyhyt yleiskuvaus käyttötapauksen sisällöstä kirjataan välilehdelle *Käyttötapauskuvaukset*. Käyttötapauksen yleiskuvauksessa kuvataan, millaisiin hankintoihin käyttötapaus soveltuu. Koska käyttötapauksen soveltamiseen liittyy useita eri näkökohtia, on suositeltavaa laatia käyttötapauksesta myös erillinen yksityiskohtaisempi kuvaus.

Käyttötapauksessa sovellettavat vaatimukset määritellään välilehdellä *Käyttötapauskriteerit*. Välilehden ylimmälle riville on linkitetty Käyttötapauskuvaukset välilehdellä määriteltyjen käyttötapausten nimet. Kukin vaatimus määritellään käyttötapauksen kohdalla olevaan sarakkeeseen seuraavasti:

* Olennainen vaatimus: 1
* Valinnainen vaatimus: 2
* Vaatimusta ei ehdoteta hankintaan: 0

# Sanasto

|  |  |  |
| --- | --- | --- |
| Termi | Määritelmä | Lähde |
| arkkitehtuuri | yleistermi kuvauksesta, joka sisältää järjestelmän tai muun kuvattavan kohteen osat, osien keskinäiset suhteet, osien suhteet ympäristöön sekä periaatteet, jotka ohjaavat järjestelmän suunnittelua ja evoluutiota | Suositus tietoturvallisuudesta hankinnoissa (VM 2023:XX) |
| auditointi | järjestelmällinen, riippumaton dokumentoitu prosessi sen määrittämiseksi, onko toiminta ja siihen liittyvät tulokset suunniteltujen järjestelyiden mukaiset, onko nämä järjestelyt toteutettu tehokkaasti ja ovatko ne sopivia tavoitteiden saavuttamisen kannalta | Tieteen termipankki (2022) |
| arviointi | tarkastelun kohdetta koskevan tiedon analysointi ja tulkitseminen ja niiden pohjalta tehtävä kohteen arvottaminen | Suositus julkisen hallinnon tietoturvallisuuden arviointikriteeristöstä (VM 2022:43). Opetus- ja koulutussanasto (OKM 2021:10). |
| eheys | tiedon ominaisuus, joka ilmentää sitä, että tietoa ei ole muutettu luvatta, ettei se ole tahattomasti muuttunut ja että mahdolliset muutokset voidaan todentaa ja jäljittää | Tietotermit (2018) |
| erityisiin henkilötietoryhmiin kuuluva henkilötieto | sellainen henkilötieto, josta ilmenee rotu tai etninen alkuperä, poliittisia mielipiteitä, uskonnollinen tai filosofinen vakaumus, ammattiliiton jäsenyys, geneettinen tai biometrinen tieto, terveyttä koskeva tieto tai luonnollisen henkilön seksuaalista käyttäytymistä ja suuntautumista koskeva tieto | Tietosuoja-asetus 9 art. |
| haavoittuvuus | puute, vika tai toimintatapa, joka altistaa turvallisuuteen kohdistuville uhkille | VAHTI-riskienhallintasanasto digitaaliseen toimintaympäristöön – esittely ja johdatusta riskiviestintään; 9.6.2022 (Digi- ja väestötietovirasto) |
| hallinnollinen alue | viranomaisen normaaliin työskentelyyn tarkoitettu alue tai tila, jonka osalta aluetta tai tilaa hallitseva toimija varmistaa, että siihen on itsenäinen pääsy ainoastaan viranomaisen ennalta valtuuttamilla henkilöillä  Hallinnollinen alue tai tila voi olla esimerkiksi toimistotila, useista eri toimistotiloista muodostuva kokonaisuus, palvelintila, konesali tai jonkin yrityksen tai muun yhteisön tila.  Turvallisuusluokitusasetuksessa hallinnollinen alue on turvallisuusluokiteltujen asiakirjojen suojaamiseksi määritelty alue, jolla on selkeästi määritetyt näkyvät rajat ja joihin vain valtionhallinnon viranomaisen valtuuttamilla henkilöillä on pääsy ilman saattajaa. | Suositus tietoturvallisuudesta hankinnoissa (VM 2023:XX)  Suositus salassa pidettävien asiakirjojen käsittelystä (VM 2023:4)  TLA 9 § 1 kohta |
| hankintaehtotyökalu | julkisen hallinnon tietoturvallisuuden arviointikriteeristöön (Julkri) perustuva työkalu, joka tukee tietoturvavaatimusten valintaa ja muokkaamista | Suositus tietoturvallisuudesta hankinnoissa (VM 2023:XX) |
| hankintayksikkö | julkishallinnon yksikkö, joka suorittaa hankintaa  Hankintayksiköitä ovat:  1) valtion, kuntien ja kuntayhtymien viranomaiset;  2) evankelisluterilainen kirkko ja ortodoksinen kirkko sekä niiden seurakunnat ja muut viranomaiset;  3) valtion liikelaitokset;  4) julkisoikeudelliset laitokset;  5) mikä tahansa hankinnan tekijä silloin, kun se on saanut hankinnan tekemistä varten tukea yli puolet hankinnan arvosta 1—4 kohdassa tarkoitetulta hankintayksiköltä. | Suositus tietoturvallisuudesta hankinnoissa (VM 2023:XX)  Hankintalaki 5 § |
| henkilötieto | tieto, jonka perusteella henkilö voidaan tunnistaa suoraan tai välillisesti esimerkiksi yhdistämällä yksittäinen tieto johonkin toiseen tietoon, joka mahdollistaa tunnistamisen  Henkilö voidaan tunnistaa esimerkiksi nimen, henkilötunnuksen tai jonkin hänelle tunnusomaisen tekijän perusteella. | Tietosuoja-asetus 4 art. 1 kohta  Rikosasioiden tietosuojalaki 3 § 1 mom 1 kohta |
| henkilötietojen käsittelijä | luonnollinen henkilö tai oikeushenkilö, viranomainen, virasto tai muuta elin, joka käsittelee henkilötietoja rekisterinpitäjän lukuun | Tietosuoja-asetus 4 art. 8 kohta |
| jatkuvuudenhallinta | organisaation prosessi, jolla tunnistetaan toiminnan uhkat ja arvioidaan niiden vaikutukset organisaatiossa ja sen toimijaverkostossa sekä luodaan toimintatapa häiriötilanteiden hallinnalle ja toiminnan jatkuvuudelle kaikissa olosuhteissa | Kyberturvallisuuden sanasto (TSK 52, 2018) |
| jäännösriski | riskin käsittelyn jälkeen jäljellä oleva riski | VAHTI-riskienhallintasanasto digitaaliseen toimintaympäristöön – esittely ja johdatusta riskiviestintään; 9.6.2022 (Digi- ja väestötietovirasto) |
| kriittisyys | välttämättömyys tavoitteiden saavuttamiseksi tai erityisen haitallisten seurausten välttämiseksi  Kriittisyys liittyy kolmeen eri asiaan:  1. korkein saatavuuden vaatimustaso  2. korkein eheyden vaatimustaso  3. yleistermi, jolla viitataan hankinnan kohteen kaikkien turvallisuusvaatimusten tasoon | VAHTI-riskienhallintasanasto digitaaliseen toimintaympäristöön – esittely ja johdatusta riskiviestintään; 9.6.2022 (Digi- ja väestötietovirasto)  Suositus tietoturvallisuudesta hankinnoissa (VM 2023:XX) |
| käyttötapaus | etukäteen valikoitua vaatimusten joukkoa, joka soveltuu tietyn tyyppisiin hankintoihin | Suositus tietoturvallisuudesta hankinnoissa (VM 2023:XX) |
| luottamuksellisuus | tiedon ominaisuus, joka ilmentää sitä, että tieto on vain sen käyttöön oikeutettujen käytettävissä eikä se paljastu muille | Tietotermit (2018) |
| olennaisuus | hankintaehtotyökalun tekemää ehdotusta vaatimuksen soveltuvuudesta hankinnan kohteeseen hankintayksikön antamien esiehtojen perusteella  Jos vaatimus on olennainen, se on lähtö-kohtaisesti tarkoitettu sisällytettäväksi hankinnan vaatimuksiin. | Suositus tietoturvallisuudesta hankinnoissa (VM 2023:XX) |
| rekisterinpitäjä | luonnollinen henkilö tai oikeushenkilö, viranomainen, virasto tai muuta elin, joka yksin tai yhdessä toisten kanssa määrittelee henkilötietojen käsittelyn tarkoitukset ja keinot | Tietosuoja-asetus 4 art. 7 kohta |
| riskiperusteisuus | riskien suuruuden ja niiden hyväksyttävyyden arviointia sekä riskien suuruuden suhteuttamista riskien pienentämisen kustannusiin osana tietoturvallisuuteen liittyvää päätöksentekoa | Suositus tietoturvallisuudesta hankinnoissa (VM 2023:XX) |
| saatavuus | tiedon ominaisuus, joka ilmentää sitä, miten tieto, tietojärjestelmä tai palvelu on hyödynnettävissä haluttuna aikana ja vaaditulla tavalla | Tietotermit (2018) |
| saavutettavuus | periaatteet ja tekniikat, joita on noudatettava digitaalisten palvelujen suunnittelussa, kehittämisessä, ylläpidossa ja päivittämisessä, jotta ne olisivat paremmin käyttäjien, erityisesti vammaisten henkilöiden, saavutettavissa | Laki digitaalisten palvelujen tarjoamisesta 2 § |
| sertifikaatti | vaatimusten täyttymistä osoittava todistus | Suositus tietoturvallisuudesta hankinnoissa (VM 2023:XX |
| tietoaineisto | asiakirjoista ja muista vastaavista tiedoista muodostuva, tiettyyn viranomaisen tehtävään tai palveluun liittyvä tietokokonaisuus | TihL 2 § |
| tietojärjestelmä | tietojenkäsittelylaitteista, ohjelmistoista ja muusta tietojenkäsittelystä koostuva kokonaisjärjestely  Tietojärjestelmiä ovat esimerkiksi erilaiset pilvipalvelut ja ohjelmistojen käsittelyyn käytettävät päätelaitteet. | TihL 2 § |
| tietosuoja | järjestelyt, joilla pyritään varmistamaan henkilötietojen asianmukainen käsittely ja niiden yksityisyyden säilyminen | Kyberturvallisuuden sanasto (TSK 52, 2018) |
| tietoturva; tietoturvallisuus | järjestelyt, joilla pyritään varmistamaan tiedon saatavuus, eheys ja luottamuksellisuus | Kyberturvallisuuden sanasto (TSK 52, 2018) |
| tilaaja | osapuoli, joka asettaa hankinnan vaatimukset ja hyväksyy niiden täyttymisen  Tilaaja -termiä on käytetty hankintayksikön sijasta toimittajalle lähetettävissä vaatimusliitteissä. | Suositus tietoturvallisuudesta hankinnoissa (VM 2023:XX) |
| toimittaja | luonnollinen henkilö, oikeushenkilö tai julkinen taho taikka edellä tarkoitettujen tahojen ryhmittymä, joka tarjoaa markkinoilla tavaroita tai palveluja taikka rakennustyötä tai rakennusurakoita | Hankintalaki 4 § |
| turva-alue | alue, joilla on selkeästi määritetyt ja suojatut rajat, joilla valvotaan kaikkea kulkua sisään ja ulos kulkuluvin tai henkilökohtaisesti tunnistamalla ja joihin on pääsy ilman saattajaa vain henkilöillä, joiden luotettavuus on varmistettu ja joilla on erityinen lupa tulla alueelle | TLA 9 § 2 kohta |
| turvallisuusalue | käsite, joka sisältää hallinnolliset alueet ja turva-alueet | TLA 9 § |
| turvallisuusluokiteltu asiakirja | asiakirja, johon valtion viranomaisen toimesta on tehty turvallisuusluokkaa koskeva merkintä  Asiakirja on turvallisuusluokiteltava, jos asiakirja tai siihen sisältyvä tieto on salassa pidettävä viranomaisten toiminnan julkisuudesta annetun lain 24 §:n 1 momentin 2, 5 tai 7–11 kohdan perusteella ja asiakirjaan sisältyvän tiedon oikeudeton paljastuminen tai oikeudeton käyttö voi aiheuttaa vahinkoa maanpuolustukselle, poikkeusoloihin varautumiselle, kansainvälisille suhteille, rikosten torjunnalle, yleiselle turvallisuudelle tai valtion- ja kansantalouden toimivuudelle taikka muulla niihin rinnastettavalla tavalla Suomen turvallisuudelle. | TihL 18 §  JulkL 24 § |
| varautuminen | toiminta, jolla varmistetaan tehtävien mahdollisimman an häiriötön hoitaminen ja mahdollisesti tarvittavat tavanomaisesta poikkeavat toimenpiteet häiriötilanteissa ja poikkeusoloissa | Kokonaisturvallisuuden sanasto (TSK 50, 2017) |

# Liitteet

Liite 1 a Tietoturvallisuuden vähimmäisvaatimukset

Liite 1 b Tietoturvallisuusvaatimukset

Liite 2 Hankintaehtotyökalu (Excel)

# Lähteet

Säädökset

Euroopan parlamentin ja neuvoston asetus (EU) 2016/679 luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) <https://eur-lex.europa.eu/legal-content/FI/TXT/PDF/?uri=CELEX:32016R0679&from=FI>.

Hallintolaki (434/2003). [Hallintolaki 434/2003 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2003/20030434).

Laki digitaalisten palvelujen tarjoamisesta (306/2019). [Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2019/20190306)

Laki henkilötietojen käsittelystä rikosasioissa ja kansallisen turvallisuuden ylläpitämisen yhteydessä (1054/2018). [https://www.finlex.fi/fi/laki/ajantasa/2018/20181054.](https://www.finlex.fi/fi/laki/ajantasa/2018/20181054.%20Viitattu%2029.9.2022)

Laki julkisen hallinnon tiedonhallinnasta (906/2019). <https://www.finlex.fi/fi/laki/ajantasa/2019/20190906>.

Laki julkisista hankinnoista ja käyttöoikeussopimuksista (1397/2016). [Laki julkisista hankinnoista ja… 1397/2016 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2016/20161397)

Laki julkisista puolustus- ja turvallisuushankinnoista (1531/2011). [Laki julkisista puolustus- ja… 1531/2011 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2011/20111531)

Laki ulkomaalaisten yritysostojen seurannasta (172/2012). [Laki ulkomaalaisten yritysostojen seurannasta 172/2012 - Ajantasainen lainsäädäntö - FINLEX ®](https://finlex.fi/fi/laki/ajantasa/2012/20120172)

Laki vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksista (1398/2016). [Laki vesi- ja energiahuollon, liikenteen ja… 1398/2016 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2016/20161398)

Laki viranomaisten toiminnan julkisuudesta (621/1999). <https://www.finlex.fi/fi/laki/ajantasa/1999/19990621>.

Tietosuojalaki (1050/2018). <https://www.finlex.fi/fi/laki/ajantasa/2018/20181050?search%5Btype%5D=pika&search%5Bpika%5D=tietosuojalaki>.

Rikoslaki (1889/39). [Rikoslaki 39/1889 - Ajantasainen lainsäädäntö - FINLEX ®](https://www.finlex.fi/fi/laki/ajantasa/1889/18890039001).

Valtioneuvoston asetus asiakirjojen turvallisuusluokittelusta valtionhallinnossa (1101/2019). [Valtioneuvoston asetus asiakirjojen… 1101/2019 - Ajantasainen lainsäädäntö - FINLEX ®](https://www.finlex.fi/fi/laki/ajantasa/2019/20191101)

Tiedonhallintalautakunnan suositukset

Tiedonhallintalautakunnan suositus - Valtiovarainministeriö (2022:43). Julkisen hallinnon tietoturvallisuuden arviointikriteeristö (Julkri) : Suositus ja kriteeristö. <http://urn.fi/URN:ISBN:978-952-367-275-8>

Tiedonhallintalautakunnan suositus - Valtiovarainministeriö (2023:4). Suositus salassa pidettävien asiakirjojen käsittelystä. <http://urn.fi/URN:ISBN:978-952-367-241-3>

Tiedonhallintalautakunnan suositus - Valtiovarainministeriö (2021:65). Suosituskokoelma tiettyjen tietoturvallisuussäännösten soveltamisesta. <http://urn.fi/URN:ISBN:978-952-367-897-2>

Tiedonhallintalautakunnan suositus - Valtiovarainministeriö (2021:21). Suositus teknisistä rajapinnoista ja katseluyhteyksistä. <http://urn.fi/URN:ISBN:978-952-367-489-9>

Tiedonhallintalautakunnan suositus - Valtiovarainministeriö (2020:53). Suositus tiedonhallinnan muutosvaikutusten arvioinnista. <http://urn.fi/URN:ISBN:978-952-367-318-2>

Tiedonhallintalautakunnan suositus - Valtiovarainministeriö (2021:5). Suositus turvallisuusluokiteltavien asiakirjojen käsittelystä. <http://urn.fi/URN:ISBN:978-952-367-500-1>

Tiedonhallintalautakunnan suositus – Valtiovarainministeriö (2022:4). Suositus turvallisuusluokiteltavien asiakirjojen käsittely pilvipalveluissa. <http://urn.fi/URN:ISBN:978-952-367-906-1>

Ohjeet ja muut materiaalit

Digi- ja väestötietovirasto (2020). Turvallisen sovelluskehityksen käsikirja. [Turvallisen sovelluskehityksen käsikirja | Suomidigi](https://www.suomidigi.fi/ohjeet-ja-tuki/tyokalut/turvallisen-sovelluskehityksen-kasikirja)

Katakri 2020 Tietoturvallisuuden auditointityökalu viranomaisille. https://um.fi/katakri-tietoturvallisuuden-auditointityokalu-viranomaisille

1. Laki viranomaisen toiminnan julkisuudesta (621/1999) 23 §:n mukaan salassa pidettävää tietoa koskeva vaitiolovelvollisuus ja hyväksikäyttökielto ulottuvat myös henkilöön, joka toimii viranomaisen toimeksiannosta tai toimeksiantotehtävää hoitavan palveluksessa. Salassapitorikoksesta ja salassapitorikkomuksesta säädetään rikoslain (1889/39) 38 luvussa. [↑](#footnote-ref-2)
2. TLA 9 § [↑](#footnote-ref-3)
3. TLA 9 § [↑](#footnote-ref-4)